CELEX: 32008R0904
Language: lv
Date: 2008-09-17
Title: Komisijas Regula (EK) Nr. 904/2008 ( 2008. gada 17. septembris ), ar ko nosaka analīžu metodes un citus tehniskus noteikumus, kuri vajadzīgi, lai piemērotu eksporta režīmu precēm, uz kurām neattiecas Līguma I pielikums (Kodificēta versija)

18.9.2008   
            
            
               LV
            
            
               Eiropas Savienības Oficiālais Vēstnesis
            
            
               L 249/9
            
         
      KOMISIJAS REGULA (EK) Nr. 904/2008
   (2008. gada 17. septembris),
   ar ko nosaka analīžu metodes un citus tehniskus noteikumus, kuri vajadzīgi, lai piemērotu eksporta režīmu precēm, uz kurām neattiecas Līguma I pielikums
   (Kodificēta versija)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifiem un statistikas nomenklatūru un par Kopējo muitas tarifu (1) un jo īpaši tās 9. pantu,
   tā kā:
   
               (1)
            
            
               Komisijas 1987. gada 22. decembra Regula (EEK) Nr. 4056/87, kas nosaka analīžu metodes un citus tehniskus noteikumus, kuri vajadzīgi, lai ieviestu Regulu (EEK) Nr. 3035/80, kas nosaka vispārējus noteikumus eksporta kompensāciju piešķiršanai par atsevišķiem lauksaimniecības produktiem, ko eksportē tādu preču formā, kura nav minēta Līguma II pielikumā, un šādu kompensāciju apjomu noteikšanas kritērijus (2) ir būtiski grozīta (3). Skaidrības un praktisku iemeslu dēļ minētā regula ir jākodificē.
            
         
               (2)
            
            
               Lai nodrošinātu vienādu attieksmi pret to preču eksportu no Kopienas, uz kurām attiecas Padomes 1993. gada 6. decembra Regula (EK) Nr. 3448/93, ar ko nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm (4), ir svarīgi definēt analītiskās metodes un citus tehniska rakstura noteikumus.
            
         
               (3)
            
            
               Šajā regulā paredzētie pasākumi ir saskaņā ar Muitas kodeksa komitejas Tarifu un statistikas nodaļas atzinumu,
            
         IR PIEŅĒMUSI ŠO REGULU.
   1. pants
   Šajā regulā noteiktas analīzes metodes, kas vajadzīgas Regulas (EK) Nr. 3448/93 piemērošanai attiecībā uz to preču eksportu, uz kurām neattiecas Līguma I pantā vai, ja nav šādas analīzes metodes, veicamo analītisko darbību raksturu vai piemērojamās metodes principu.
   2. pants
   Saskaņā ar Komisijas Regulas (EK) Nr. 1043/2005 (5) IV pielikuma piezīmēm un minētā pielikuma piemērošanas nolūkos 3. ailē minēto no preču analīzes iegūto informāciju iegūst, izmantojot šajā pantā minētās metodes, procedūras un formulas.
   
               1)
            
            
               
                  Cukuri
               
               Augstas izšķirtspējas šķidruma hromatogrāfiju (HPLC) lieto atsevišķai cukuru noteikšanai.
               
                           A.
                        
                        
                           Regulas (EK) Nr. 1043/2005 IV pielikuma 3 ailē minētais saharozes saturs ir vienāds ar:
                           
                                       a)
                                    
                                    
                                       S + (2F) × 0,95,
                                       ja glikozes saturs ir ne mazāks par fruktozes saturu,
                                       vai
                                    
                                 
                                       b)
                                    
                                    
                                       S + (G + F) × 0,95,
                                       ja glikozes saturs ir mazāks par fruktozes saturu,
                                    
                                 Ja
                           
                                       S
                                    
                                    
                                       =
                                    
                                    
                                       saharozes saturs, kas noteikts ar HPLC,
                                    
                                 
                                       F
                                    
                                    
                                       =
                                    
                                    
                                       fruktozes saturs, kas noteikts ar HPLC,
                                    
                                 
                                       G
                                    
                                    
                                       =
                                    
                                    
                                       glikozes saturs, kas noteikts ar HPLC.
                                    
                                 Ja deklarēta laktozes hidrolizāta klātbūtne un/vai ir atklāti laktozes un galaktozes daudzumi, pirms jebkādu aprēķinu veikšanas no glikozes (G) satura atņem glikozes saturu, kas vienāds ar galaktozes saturu (kas noteikts ar HPLC).
                        
                     
                           B.
                        
                        
                           Regulas (EK) Nr. 1043/2005 IV pielikuma 3. ailē minētais glikozes saturs ir vienāds ar:
                           
                                       a)
                                    
                                    
                                       G – F,
                                       kur glikozes saturs ir lielāks par fruktozes saturu;
                                    
                                 
                                       b)
                                    
                                    
                                       0 (nulle),
                                       kur glikozes saturs ir vienāds ar vai mazāks par fruktozes saturu.
                                    
                                 Ja deklarēta laktozes hidrolizāta klātbūtne un/vai ir atklāti laktozes un galaktozes daudzumi, pirms jebkādu aprēķinu veikšanas no glikozes (G) satura atņem glikozes saturu, kas vienāds ar galaktozes saturu (kas noteikts ar HPLC).
                        
                     
         
               2)
            
            
               
                  Ciete (vai dekstrīns)
               
               (dekstrīnu izsaka kā cieti).
               
                           A.
                        
                        
                           Visos KN kodos, izņemot KN kodos 3505 10 10, 3505 10 90, no 3505 20 10 līdz 3505 20 90 un no 3809 10 10 līdz 3809 10 90, Regulas (EK) Nr. 1043/2005 IV pielikuma 3. ailē minēto cietes (vai dekstrīna) saturu aprēķina, lietojot formulu:
                           (Z – G) × 0,9,
                           kur
                           
                                       Z
                                    
                                    
                                       =
                                    
                                    
                                       ir glikozes saturs, kas noteikts ar Komisijas Regulas (EEK) Nr. 4154/87 (6) I pielikumā minēto metodi,
                                    
                                 
                                       G
                                    
                                    
                                       =
                                    
                                    
                                       ir glikozes saturs, kas noteikts ar HPLC.
                                    
                                 
                     
                           B.
                        
                        
                           KN kodos 3505 10 10, 3505 10 90, no 3505 20 10 līdz 3505 20 90 un no 3809 10 10 līdz 3809 10 90 cietes (vai dekstrīna) saturu nosaka ar metodi, kura minēta Regulas (EEK) Nr. 4154/87 II pielikumā.
                        
                     
         
               3)
            
            
               
                  Piena tauku saturs.
               Lai noteiktu piena tauku saturu, lieto metodi, kas balstīta uz ekstrakciju ar petrolēteri, pirms kuras veic hidrolīzi ar sālsskābi un kurai seko taukskābju metila esteru gāzes hromatogrāfija. Ja atklāj piena tauku klātbūtni, aprēķina to procentuālo īpatsvaru, reizinot metila butirāta procentuālo koncentrāciju ar 25, reizinot produktu ar kopējo tauku satura procentu uz preču svaru un dalot ar 100.
            
         3. pants
   Regulas (EK) Nr. 1043/2005 III pielikuma piemērošanas nolūkā Manīta D-glucīta (sorbīta) procentuālo saturu nosaka ar HPCL metodi.
   4. pants
   1.   Sastāda pārbaudes ziņojumu.
   2.   Pārbaudes ziņojumā jāiekļauj šādas ziņas:
   
               —
            
            
               visu informāciju, kas vajadzīga parauga atpazīšanai,
            
         
               —
            
            
               izmantoto metodi un precīzu atsauci uz juridisko aktu, kurā tā ir paredzēta, vai, ja vajadzīgs, sīki aprakstītu atsauci uz metodi, precizējot veicamo analītisko darbību iedabu vai piemērojamās metodes principu, kā norādīts šajā regulā,
            
         
               —
            
            
               jebkādus faktorus, kas varētu ietekmēt rezultātus,
            
         
               —
            
            
               analīzes rezultātus, pienācīgi atsaucoties uz to izteikšanas veidu pielietotajā metodē, un izteikšanas līdzekli, ko nosaka muitas vai administratīvie departamenti, kuri pieprasījuši šīs analīzes.
            
         5. pants
   Regulu (EEK) Nr. 4056/87 atceļ.
   Atsauces uz atcelto regulu uzskata par atsaucēm uz šo regulu un lasa saskaņā ar atbilstības tabulu, kas atrodas II pielikumā.
   6. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 17. septembrī
      
         
            Komisijas vārdā —
         
            priekšsēdētājs
         
         José Manuel BARROSO
         
      
   
   
      (1)  OV L 256, 7.9.1987., 1. lpp.
   
      (2)  OV L 379, 31.12.1987., 29. lpp.
   
      (3)  Skatīt I pielikumu.
   
      (4)  OV L 318, 20.12.1993., 18. lpp.
   
      (5)  OV L 172, 5.7.2005., 24. lpp.
   
      (6)  OV L 392, 31.12.1987., 19. lpp.
   
      I PIELIKUMS
      Atceltā regula ar grozījumu
      
                  Komisijas Regula (EEK) Nr. 4056/87
               
               
                  (OV L 379, 31.12.1987., 29. lpp.)
               
            
                  Komisijas Regula (EK) Nr. 202/98
               
               
                  (OV L 21, 28.1.1998., 5. lpp.)
               
            
   
      II PIELIKUMS
      Atbilstības tabula
      
                  Regula (EEK) Nr. 4056/87
               
               
                  Šī regula
               
            
                  1. līdz 4. pants
               
               
                  1. līdz 4. pants
               
            
                  —
               
               
                  5. pants
               
            
                  5. pants
               
               
                  6. pants
               
            
                  —
               
               
                  I pielikums
               
            
                  —
               
               
                  II pielikums